sasicodes/solvari-1 huggingface dataset:
ஒரு காமெடியான டான் இத்தாலிய மாஃபியா மற்றும் பிரெஞ்சுக் காவல்துறை ஆகியவர்களுடன் மோதி சாகசம் செய்வது பணக்கார ஹோட்டலில் தங்குவது உள்ளிட்ட பல காட்சிகளில் தர்க்கமில்லை
நகைச்சுவை திரைப்படம்தானே என்று இந்த லாஜிக் மீறல்களைச் சமாதானப்படுத்திக் கொண்டாலும் பலவீனமான திரைக்கதை உண்டாக்கும் சோர்விலிருந்து வெளியே வர முடியவில்லை
இதற்கு மாறாக படத்தின் முதல் பாதியின் வேகத்தை அப்படியே தக்க வைத்திருந்தால் இன்னமும் ரசிக்கக்கூடிய திரைப்படமாகியிருக்கும் ஜுங்கா
விஜய் சேதுபதிக்கும் மடோனா செபாஸ்டியனுக்கும் இடையிலான காதல் முறிந்து போவதற்கான காரணம் இதுவரை உலக வரலாற்றிலேயே சொல்லப்பட்டதில்லை
அவன் கிட்ட கதையில்லை போலிருக்கிறது பார்ட் டூவிற்கு அடிபோடறான் மாட்டிக்காத மற்றும் சாதிக்காமலேயே சக்ஸஸ் பார்ட்டி போன்ற வசனங்களின் மூலம் சமகாலத் தமிழ்த் திரையுலகின் போக்குகளையும் கிண்டலடித்திருக்கிறார்கள்
தன்னுடைய பாரம்பரியச் சொத்தை மீட்பதற்காக கஞ்ச டான் செய்யும் நகைச்சுவைகளும் விஜய் சேதுபதியும்தான் இந்தத் திரைப்படத்தின் முக்கிய பலம்
ஆனால் இந்தக் கதாபாத்திரத்தின் தன்மையை சிதைக்காமல் முழு திரைப்படத்தையும் நகர்த்தியிருந்தால் மேலதிகமாக ரசிக்க வைத்திருப்பான் ஜுங்கா
சினிமா திரை விமரிசனம் கார்த்தியின் கடைக்குட்டி சிங்கம் சினிமா விமரிசனம் சுரேஷ் கண்ணன்     கூட்டுக்குடும்பம் என்னும் அமைப்பு எஞ்சியிருந்த களில் கேஎஸ்கோபாலகிருஷ்ணன் பீம்சிங் போன்றவர்களின் குடும்பத் திரைப்படங்கள் நிறைய வெளிவந்தன
பார்வையாளர்கள் தங்களின் சொந்தப் பிரச்னை தீர்ந்த ஆசுவாசத்தோடு கண்ணீரைத் துடைத்துக் கொண்டு அரங்கில் இருந்து வெளியேறுவார்கள்
பொருளாதாரக் காரணங்கள் உள்ளிட்டு ஒரு குழந்தை போதும் என்கிற சிந்தனை அதிகமாகி விட்டதால் அக்கா அண்ணன் தம்பி தங்கை போன்ற ரத்த உறவுகளின் சுகத்தைப் பற்றி இளைய தலைமுறை அறியக்கூடிய வாய்ப்பேயில்லை
நம் உயிருக்கு ஆதாரமான விஷயமாக இருக்கும் விவசாயத்தை விட்டு விலகிச் செல்லும் சூழலில் அதன் அவசியத்தையும் படம் ஆங்காங்கே அழுத்தமாக நினைவுப்படுத்திச் செல்கிறது
தனக்குப் பிறகு தன் குடும்பத்தை பாதுகாப்பாக வழிநடத்திச் செல்ல ஓர் ஆண் வாரிசு வேண்டும் என்கிற பிடிவாதத்தில் இருப்பவர் ரணசிங்கம் சத்யராஜ்
இவர்களின் திருமணத்திற்கு சத்யராஜ் ஒப்புக் கொண்டாலும் உறவுகளின் எதிர்ப்பை மீறி எப்படி இந்த திருமணத்தை நடத்த முடியும் என்கிற கவலை ஏற்படுகிறது
நம் உறவுகளுக்குள் விரிசல் விழாமல் ஒருவர் விடாமல் அனைவரின் சம்மதத்தையும் பெற்றால் இந்த திருமணம் நடக்கும் என்று மகனிடம் வாக்கு கேட்கிறார்
நவக்கிரகங்கள் மாதிரி வெவ்வேறு குணாதிசயங்களைக் கொண்ட தன் அக்காள்களையும் அவர்களின் உறவுகளையும் மிக முக்கியமாக முறைப்பெண்களின் வருத்தத்தையும் கடந்து எப்படி கார்த்தியால் தன் காதலை அடைய முடியும்
குணசிங்கத்தைக் கொடூரமான முறையில் கொன்றே தீருவேன் என்று பழிவாங்கத் துடிக்கும் வில்லனின் இம்சை வேறு இன்னொருபுறம் இடியாப்பச் சிக்கலுக்குள் மாட்டிக் கொண்ட குணசிங்கம் தனக்கு முன்னே இருந்த சவால்களை எப்படி எதிர்கொண்டார் என்பதை மீதக்காட்சிகள் விவரிக்கின்றன
தொலைக்காட்சித் தொடர்களின் பாணியை நினைவுப்படுத்தினாலும் சில தேய்வழக்கு காட்சிகளைக் கொண்டிருந்தாலும் ஒரு குடும்பத்திற்குள் உள்ள வெவ்வேறு குணாதிசயம் கொண்ட மனிதர்களையும் அவர்களின் மனச்சிக்கல்களையும் மிக இயல்பான காட்சிகளின் மூலம் வெளிக்கொணர்ந்துள்ளர் இயக்குநர்
இப்படியொரு வாழ்க்கை முறையை இழந்து விட்டோமே என்று சமகாலத்தவர்களும் ஏங்கும் அளவிற்கு உறவுகளின் பலத்தையும் பலவீனத்தையும் துல்லியமாக சித்தரித்துள்ளார் பாண்டிராஜ்
காற்று வெளியிடை போன்ற மேல்தட்டு பாத்திரமாக இருந்தாலும் சரி இது போன்ற கிராமத்து ஆசாமியாக இருந்தாலும் சரி பெரிதான நெருடல் இல்லாமல் நச் சென்று பொருந்துகிறார் கார்த்தி
வேட்டியை மடித்து மீசையை முறுக்கிக் கொண்டு பாய்வதாகட்டும் ஒவ்வொரு அக்காவிடமும் சென்று பாசத்தைப் பொழிவதாகட்டும் பிறகு கோபித்துக் கொண்டு முறைத்து நிற்பதில் ஆகட்டும் அத்தனை இயல்பும் அழகும்
சரிதான் இப்ப இவங்க ஆரம்பிச்சிட்டாங்க என்று பிரச்னை செய்யும் ஒவ்வொருவரைப் பற்றியும் இவர் முன்னமே சொல்வது சிரிப்பை வரவழைக்கிறது
உளவுத்துறை ரத்தக்கண்ணீர் பாசமலர் என்று ஒவ்வொரு அக்காவிற்கும் வைத்திருக்கும் பட்டப்பெயர்கள் நம் வீடுகளில் நிகழும் குறும்புகளை பிரதிபலிக்கிறது
அவன் வந்தா நான் வரமாட்டேன் என்று பரஸ்பரம் முறைத்துக் கொண்டு நிற்கும் வீட்டு மாப்பிள்ளைகளாக சரவணணும் மாரிமுத்துவும் காட்சிகளை சுவாரஸ்யப்படுத்தியிருக்கிறார்கள்
அவனோட மரணம் இதுவரை இல்லாத அளவிற்கு ரொம்ப கொடூரமாக இருக்கணும் என்று ஏகப்பட்ட தயாரிப்புகளுடன் துவக்கத்தில் காட்டப்படும் வில்லன் பாத்திரம் பிறகு கொசு அடித்துக் கொண்டு உட்கார்ந்திருப்பது இதன் பலவீனமான சித்தரிப்பைக் காட்டுகிறது
சாதியின் பெயரால் அரசியல் செய்யும் தலைவர்கள் ஆணவக் கொலை போன்ற சமூக அநீதிகளும் இந்தப் பாத்திரத்தின் மூலம் கண்டிக்கப்படுகின்றன
வானமாதேவி கண்ணுக்கு இனியாள் மங்கம்மா ராணி சிவகாமியின் செல்வன் என்று பாத்திரத்தின் பெயர்கள் அழகான தமிழில் இனிமையாக அமைந்துள்ளன
இந்தியாவின் முதுகெலும்பு விவசாயம் ன்னு சொல்லிச் சொல்லியே அதை பின்னாலே ஒளிச்சு வெச்சுட்டாங்க என்பது போன்று விவசாயத்தின் முக்கியத்துவத்தை உணர்த்தும் காட்சிகளும் வசனங்களும் ரசிக்க வைக்கின்றன
திருமண அழைப்பிதழ்களில் படித்த பட்டங்களைப் பெருமையாக போட்டுக் கொள்வது போல விவசாயி எனும் அடையாளம் ஏன் பெருமிதப்படுத்தப்படவில்லை என்கிற கேள்வி முக்கியமானது
ஆண் குழந்தைதான் வேண்டும் என்று பலமணம் புரிகிற சத்யராஜின் பிற்போக்குத்தனமான சிந்தனை படத்தின் இறுதிக்காட்சியின் மூலம் திருத்தப்பட்டிருந்தாலும் ஒற்றைக் குழந்தையோடு நிறுத்தி விட்ட கார்த்தியின் மகளுக்கு எப்படி பல உறவினர்கள் கிடைப்பார்கள் என்கிற குழப்பமான கேள்வியும் இணைந்துள்ளது
சாகச நாயகர்களின் சண்டைப் படங்களும் நகைச்சுவைப் பேய் என்கிற அபத்தங்களும் நிறைந்திருக்கிற சமகால தமிழ் சினிமாவில் ஒரு குடும்பச் சித்திரத்தை உருவாக்கி கடந்த கால மறுமலர்ச்சியை மீண்டும் விதைத்துள்ளார் பாண்டிராஜ்
நாடகத்தனமாகவும் மெல்லிய பிரச்சாரமாகவும் இருந்தாலும் அழிந்து கொண்டிருக்கும் கூட்டுக்குடும்பம் மற்றும் விவசாயம் ஆகியவற்றின் அருமையை ஆழமாக உணர்த்திய கடைக்குட்டி சிங்கம் நிச்சயம் நம்மைக் கவரும்
சினிமா திரை விமரிசனம் தமிழ்ப்படம்  சினிமா விமரிசனம் சுரேஷ் கண்ணன்     புகழ் பெற்ற படைப்புகளைத் தரமாக நையாண்டி செய்வது என்பது ஒரு கலை
பழங்கால மன்னர்களின் திட்டமிட்டு எழுதப்பட்ட வரலாற்றை தலைகீழாகக் கவிழ்த்துப் போட்ட இம்சை அரசன் இரண்டாம் புலிகேசி வெஸ்டர்ன் வகைத் திரைப்படங்களைப் பகடி செய்த இரும்புக் கோட்டை முரட்டுச் சிங்கம் ஆகிய சிம்புதேவனின் படங்களைச் சமீப உதாரணங்களாகச் சொல்லலாம்
தமிழ்த் திரைப்படங்களின் தேய்வழக்குக் காட்சிகளை முன்னணி நடிகர்களின் அலப்பறைகளைப் பிரத்யேகமாக நையாண்டி செய்து உருவாக்கப்பட்ட முதல் முழு நீள திரைப்படம் என்று தமிழ்ப்படம் முதல் பாகத்தைச் சொல்லலாம்
ஒரு தனியார் தொலைக்காட்சியில் ஒளிபரப்பாகி பார்வையாளர்களின் ஏகோபித்த வரவேற்பைப் பெற்ற லொள்ளு சபாவின் பெரிய பட்ஜெட் வடிவமே இது
இவருடைய அடுத்தச் சில முயற்சிகள் கைகூடாத நிலையில் அடுத்தத் திரைப்படம் ஸ்பூஃப் ஆக இருக்காது என்கிற அறிவிப்புடன் திட்டமிடப்பட்டது இரண்டாவது படம்
பட்டாளங்களுடனும் ஆயுதங்களுடனும் உள்ள காவல்துறையினராலேயே கலவரத்தைக் கட்டுப்படுத்த முடியாத சூழலில் இது அவனாலதான் முடியும் என்கிற வசனத்தின் மூலம் சிவா வரவழைக்கப்படுகிறார்
என்கிற சர்வதேச கிரிமினல்தான் இதற்குக் காரணம் என்பதை அறியும் சிவா அவனைப் பிடிப்பதற்காக மறுபடியும் காவல்துறையில் பணிக்குச் சேர்கிறார்
சுவரெங்கும் இறந்து போன மனைவிகளின் புகைப்படங்கள் நிரம்பி வழியும் வகையில் தனது அடுத்தடுத்த துணைகளை வில்லனின் மூலம் இழக்கும் சிவா நபரை எப்படிப் பழிவாங்குகிறார் என்பதுதான் மீதம் வரும் காட்சிகள்
எந்த நோக்கத்திற்காகப் பார்வையாளர்கள் இந்தப் படத்திற்கு வந்திருக்கிறார்களோ அதை நிறைவேற்றுவதில் மட்டுமே அதிகக் கவனம் செலுத்தியுள்ளார்
ரஜினிக்கு வழக்கமாக போடப்படும் டைட்டில் கார்டு பாணியில் அகில உலக சூப்பர் ஸ்டார் சிவா என்று காட்டப்படும் முதற்காட்சியில் துவங்கி கபாலி திரைப்படத்தின் காட்சிகள் நகலெடுக்கப்பட்டிருக்கிற இறுதிக்காட்சி வரை சமீபத்திய பெரும்பாலான தமிழ்ப் படங்களைச் சரமாரியாகக் கிண்டலடித்து தீர்க்கிறார்கள்
சத்ரியன் விண்ணைத்தாண்டி வருவாயா நீதானே என் பொன்வசந்தம் விவேகம் மெர்சல்  பேசிகலி ஐ ஆம் அ வாட்ச் மெகானிக் பாகுபலி தேவர்மகன் விஸ்வரூபம் என்று பல தமிழ்த் திரைப்படங்களின் காட்சிகள் கருணையேயில்லாமல் கிண்டலடிக்கப்பட்டிருக்கின்றன
நீ ஒரு ஹீரோடா ஒரு பொண்ணைக் காதலிக்க நீ என்ன வேணா பண்ணலாம் அதுக்கு உனக்கு ரைட்ஸ் இருக்கு என்று இவர்கள் சொல்கிற வசனத்தின் மூலம் சமகாலத் திரைப்பட நாயகர்களின் பொறுக்கித்தனங்களை நக்கலடிக்கிறார்கள்
செய்தித் தொலைக்காட்சியில் கருத்து சொல்லும் தமிழிசை கல்லறையில் சசிகலாவின் ஆவேச சபதம் ஓபிஎஸ்ஸின் தியானம் ரிசார்ட்டில் தங்க வைக்கப்பட்ட எம்எல்ஏக்கள் ரகசியப் பதவியேற்பு விழா என்று சரமாரியாகப் பல சம்பவங்களை நக்கலடித்துள்ளார்கள்
இந்த அளவிற்குப் பல காட்சிகளின் பின்னணிகளில் சித்தரிக்கப்பட்டிருக்கும் தாறுமாறான நக்கல்கள் நம்மைச் சிரிக்க வைக்கின்றன அல்லது சிரிக்க வைக்க முயல்கின்றன அல்லது சிரிக்க வைக்க முயன்று பரிதாபமாக தோற்றுப் போகின்றன
நான் தினம் சாப்பிடற ஒவ்வோரு தேங்காய் பர்பிலயும் விவசாயிகளோட வியர்வை இருக்கு என்கிற பஞ்ச் வசனத்துடன் ஜீப்பில் இருந்து இறங்குகிறார் சிவா
அடிடா அவளை உதைடா அவளை என்று ஆணாதிக்க உணர்வுடன் நாயகர்கள் பாடும் பாணியைப் பழிப்பது போல இதில் நாயகி ஆண்களை எதிர்த்து ஒரு முழுப்பாடலைப் பாடுகிறாள்
இப்ப ஐட்டம் சாங் வர்ற நேரமாச்சுல்ல என்கிற வசனத்திற்குப் பிறகு நடிகை கஸ்தூரி அந்த நடனத்தை ஆடி நம்மைப் பயமுறுத்துகிறார்
ஒரு விபத்து நடந்தவுடன் நடிகர் ஜீவா வந்து டூயட் போக வேண்டிய நேரம் இது என்று நினைவுப்படுத்துவதன் மூலம் கெளதம் மேனன் இயக்கத்தில் சிம்பு நடித்த அச்சம் என்பது மடமையடா திரைப்படத்தையும் கிண்டலடித்திருக்கிறார்கள்
நகைச்சுவை திரைப்படம்தானே என்கிற அலட்சியம் எல்லாம் இல்லாமல் தன் அபாரமான உழைப்பைத் தந்துள்ளார் ஒளிப்பதிவாளர் கோபி அமர்நாத்
சம்பந்தப்பட்ட திரைப்படங்களின் பின்னணி இசையை சிறப்பாகப் பயன்படுத்தியிருக்கும் கண்ணன் இதற்கிடையில் தன்னுடைய பங்கையும் சரியாகவே தந்துள்ளார்
என்கிற கேள்வி ஒருபக்கம் எழுந்தாலும் சமூகத்தைக் காக்க வந்த அவதாரங்களாகவே திரைக்கு வெளியிலும் தங்களை கருதிக் கொள்ளும் நடிகர்களின் மிகையான பிம்பங்கள் இவ்வாறாக உடைபடுவது அவசியமே
சினிமா திரை விமரிசனம் ஒரே படம் மொத்த தமிழ் சினிமாவும் டோட்டல் டேமேஜ் இது தான் தமிழ்ப்படம்  சுவாமிநாதன்     சிஎஸ்அமுதன் இயக்கத்தில் சிவா நடிப்பில் உருவாகியிருக்கும் தமிழ்ப்படம்  திரையரங்குகளில் வியாழக்கிழமை வெளியானது
இந்த படக்குழுவினர் எண்ணற்ற ஃபர்ஸ்ட் லுக் போஸ்டர்கள் பாடல் காட்சி படத்தில் இருந்து நீ்க்கப்பட்ட காட்சி என வரிசையாக வெளியிட்டு படம் வெளியாவதற்கு முன்பு இருந்தே திரைப்படத்தின் வேவ்லென்த்துக்கு ரசிகர்களை டியூன் செய்துவிட்டனர்
படம் பார்க்கும் ரசிகர்கள் ஒவ்வொரு வசனத்துக்கு இடையிலும் இது இந்த நபரை குறிக்கிறது இந்த நிகழ்வை குறிக்கிறது என உரையாடும் அளவுக்கு   மணி நேரமும் கலாய் மழைகளை பொழிந்துள்ளார் அமுதன்
மக்கள் மத்தியில் ஆழமாக பதிந்த தமிழக அரசியல் மற்றும் தேசிய அரசியல் நிகழ்வுகளை படத்தில் அரங்கேற்றியிருப்பது ரசிகர்களின் கைத்தட்டல்களை அள்ளுகிறது
ஹாலிவுட் படங்களான ஸ்கைஃபால் கசினோ ராயல் எக்ஸ்மென் வோல்வுரின் மற்றும் கேம் ஆஃப் த்ரோன்ஸ் சீரிஸ் என உலகளவில் ரசிகர்களை கொண்டுள்ள சினிமாக்களையும் விட்டுவைக்காமல் அமுதன் படத்தை நன்றாக அப்கிரேட் செய்துள்ளார்
பிறகு சினிமாக்கள் இல்லாமல் திரை பிரபலங்களின் அரசியல் பிரவேசங்கள் நேர்காணல்கள் குறிப்பிட்ட பிரபலங்களின் தனித்துவமான பாணி என கலாய்களுக்கு பஞ்சமே இல்லாமல் படம் பயணிக்கும்
இதுபோன்ற எண்ணற்ற ஸ்பூஃப்களை கோர்த்து அதனை கதையுடன் திணித்து பார்த்த சினிமாக்களை திரும்ப பார்க்கும் போதும் முகம் சுளிக்க வைக்காத வகையில் திரைக்கதை அமைப்பது என்பது எளிதானதல்ல
வசனத்துக்கு வசனம் கலாய் மழைகளை பொழியும் வகையில் சுவாரஸ்யமாக அரசியல் மற்றும் சினிமா நிகழ்வுகளை கலாய் தன்மையுடனேயே ரசிகர்களுக்கு கொண்டு சேர்த்த கேசந்துரு மிகப் பெரிய வெற்றியை கண்டுள்ளார்
முத்து படத்தில் வரும் விடுகதையா பாடலை சிறுகதையா ஆரோமலே பாடலை ஏழோமலே என பின்னணி பாடல்களிலும் கலாய் மன நிலையிலேயே தமிழ்படம்  ரசிகர்களை வைத்திருக்கிறது
வில்லன் பி ஆக வரும் சதீஷ் தமிழ் சினிமா வில்லன்கள் மட்டுமின்றி ஹாலிவுட் சினிமா வில்லன்களுக்கே கடும் போட்டியாக திகழும் அளவுக்கு தனது விதவிதமான கெட்அப் களில் ஜொலித்து ரசிகர்களிடம் சிறப்பான வரவேற்பை பெற்றுள்ளார்
மிர்சி சிவாவின் நண்பர்களாக வரும் இயக்குநர்கள் மனோபாலா சுந்தர்ராஜன் மற்றும் சந்தானபாரதி தங்களது கெட் அப்களில் கைதட்டல்களை அள்ளினர்
அப்போது மற்றொரு கால் டாக்ஸி நிறுவனரான இளம் விநாயக் கனகசபை சந்தோஷ் பிரதாப் அழகரிடம் சார் இந்த விருதை அடுத்த ஆண்டு நான் உங்கள் கையால் வாங்க வேண்டும் என்று கூறுகிறார்
இதற்கு பின் சந்திரமௌலி கார்த்திக் ராகவ் கௌதம் கார்த்திக் பத்மினி சதீஷ் மது ரெஜினா காஸண்ட்ரா என வரிசையாக கதாபாத்திரங்கள் அறிமுகமாகின்றன
இந்த தொடர் குற்றங்களால் பெங்களூருவில் ராகவ் பங்கேற்கும் குத்துச்சண்டை போட்டியில் ராகவுக்கு விநாயக்கால் ஸ்பான்சர் செய்ய முடியாமல் போகிறது
ராகவ் பெங்களூருக்கு சென்ற இந்த இடைவெளியில் சந்திரமௌலி வாழ்க்கையில் ஏதோ நிகழ அதன் பிறகு சந்திரமௌலி டென்ஷனாக தென்படுகிறார்
மனதில் இருப்பதை மகனுடன் பகிர நினைக்கும் சந்திரமௌலி நள்ளிரவு நேரத்தில் டிரைவ் போலாம் என்று கூற இருவரும் பழைய பத்மினி காரில் டிரைவ் போகின்றனர்
இந்த முடிச்சை வைத்து ராகவ் சந்திரமௌலியின் நெருங்கிய நண்பராக அவ்வப்போது வந்துபோன இயக்குநர் அகத்தியன் கதாபாத்திரத்தை சந்திக்கிறார்
ஆனால் அந்த கதாபாத்திரம் தான் கதையுடைய திருப்பத்துக்கு இருதயமாக இருப்பதால் அந்த கதாபாத்திரத்தின் தாக்கம் தான் கதையின் வெற்றி தோல்வியை தீர்மானிக்கிறது
கால் டாக்ஸி நிறுவனங்களின் போட்டியில் குறுக்கு வழியில் வெற்றி பெறுவதற்கு ஒரு நிறுவனம் செய்யும் குற்றச் செயல் பல ஆயிரம் கோடி ரூபாய் லாபம் பார்க்கும் கார்பிரேட் நிறுவனம் போட்டிக்காக செய்யும் குற்றச் செயல் போல் மிகைப்படுத்தி காண்பித்திருப்பதும் கதையில் அழுத்தத்தை ஏற்படுத்தவில்லை
தொடக்கத்தில் முக்கியமான கதாபாத்திரமாக அறிமுகப்படுத்தப்படும் அழகர் கதாபாத்திரம் கடைசி கட்டத்தில் முற்றிலும் வேறுபட்ட அழுத்தத்துடன் கதையில் தென்படுகிறது
சிறிய ரக கேமிராக்கள் அறிமுகமாகி அவுட்ஃபார்ம் ஆன பிறகு கதையின் வில்லனை கண்டுபிடிப்பதற்கு அந்த சிறிய ரக கேமிராக்களை பயன்படுத்துவது என்பது ரசிகர்களிடம் பெரிய அளவில் கைதட்டல்களை பெறவில்லை
கதை திரைக்கதை வசனம் இயக்கம் படத்தின் மூலம் அறிமுகமான சந்தோஷுக்கு இந்த படம் வரவேற்பை பெற்றுத் தரும் என்று எதிர்பார்க்கப்படுகிறது
சினிமா திரை விமரிசனம் ஜெயம் ரவியின் டிக் டிக் டிக் சினிமா விமரிசனம் சுரேஷ் கண்ணன்     நாணயம் நாய்கள் ஜாக்கிரதை மிருதன் ஆகிய மூன்று வித்தியாசமான திரைப்படங்களை தமிழ் சினிமாவிற்குத் தந்த இயக்குநர் சக்தி செளந்தர்ராஜனின் நான்காவது திரைப்படம் டிக் டிக் டிக்
பிரமிக்க வைக்கும் பல அயல்நாட்டுத் திரைப்படங்களைப் பார்த்தவர்களுக்கு இந்த அறிவிப்பு நெருடலையும் புன்னகையையும் ஏற்படுத்தக்கூடும் என்றாலும் தமிழில் இப்படியொரு வகைமையைத் தீவிரமான தொனியில் முயன்ற இயக்குநருக்கும் இதன் பின்னணியில் உழைத்த தொழில்நுட்பக் கலைஞர்களுக்கும் முதலில் பாராட்டைச் சொல்லியாக வேண்டும்
இதை விடவும் பிரம்மாண்டமான விண்கல் ஒன்று பூமியை நோக்கி வந்து கொண்டிருப்பதாகவும் இன்னமும் ஏழு நாள்களில் வந்து மோதப் போகும் அந்த விண்கல்லால் தமிழகம் ஆந்திரா இலங்கை உள்ளிட்ட பிரதேசங்கள் சுனாமி அலையில் காணாமல் போகும் என்றும் ராணுவ விண்வெளிப் பாதுகாப்பு மையம் கண்டுபிடிக்கிறது
ஆனால் இந்தியாவின் அண்டை நாடுகளில் ஒன்று இந்த அளவிற்கான ஆயுதம் அடங்கிய ஏவுகணையை விண்வெளியில் ரகசியமாக வைத்திருப்பது தெரிகிறது
நமது நாட்டைச் சேர்ந்த விண்வெளி வீரர்களை ராக்கெட்டில் அனுப்பி அந்த ஏவுகணையை திருடி எடுத்து வந்து விண்கல்லை அழித்து இந்தப் பேரழிவைத் தடுக்கலாம் என்று திட்டமிடப்படுகிறது
நல்ல நோக்கத்திற்காக அவர் செய்த திருட்டு ஒன்றினால் கடுப்பாகும் காவல்துறை கடுமையான பொய் வழக்கு போடுவதால் சிறையில் இருக்கிறார் ஜெயம் ரவி
தன்னுடைய மகனின் மீது உயிரையே வைத்திருக்கும் ஜெயம் ரவியின் பாசவுணர்வைப் பயன்படுத்தி இந்த திட்டத்திற்கு அவரைச் சம்மதிக்க வைக்கிறார்கள்
இல்லையென்றால் நான்கு கோடி மக்களின் உயிர்களைக் காப்பாற்ற வேண்டிய பொறுப்பு ஒருபுறம் கடுமையான பாதுகாப்புகளுக்கு இடையில் இருக்கும் ஏவுகணையைச் சாமர்த்தியமாகத் திருட வேண்டிய சவால் மற்றொரு புறம் இதற்கிடையில் கடத்தப்பட்ட தன் மகனை மீட்கவேண்டிய பதற்றம்
ஆக இத்தனை விஷயங்களுக்கு மத்தியில் ஜெயம் ரவி இந்தச் சவால்களை எப்படி எதிர்கொள்கிறார் என்பதைப் பரபரப்பான காட்சிகளின் மூலம் சொல்லியிருக்கிறார்கள்
முன்பே குறிப்பிட்டபடி தமிழில் இதுவரை வெளிவந்திருக்காத வகைமையைத் தேர்ந்தெடுத்தற்காகவே இயக்குநருக்குப் பாராட்டைச் சொல்லிவிட வேண்டும்
விண்வெளிப் பாதுகாப்பு மைய அதிகாரியான நிவேதா பெத்துராஜிற்கும் ஜெயம் ரவிக்கும் சில உரசல்கள் நேர்ந்தாலும் அவர்களுக்குள் காதல் மலர்ந்து டூயட் பாடும் அபத்தங்களையெல்லாம் இயக்குநர் செய்யாமலிருந்த கருணைக்காகவே பிரத்யேகப் பாராட்டு
விண்வெளி தொடர்பான திரைப்படம் என்றாலும் நுட்பம் சார்ந்த சிக்கலான விஷயங்களை எளிய வரைகலையின் மூலம் முதலிலேயே திறமையாகச் சொல்லி விடுகிறார்கள்
நம் நாட்டிற்கு ஆபத்து அது ஏழு நாட்களுக்குள் தடுக்கப்பட்டாக வேண்டும் என்கிற ஆதாரமான சிக்கலை பாமரருக்கும் புரியும்படி எளிமையாக விவரித்த விதத்திற்குப் பாராட்டு
பாசமுள்ள தகப்பனாக மகனின் மீது பாசத்தைக் கொட்டும் அதே சமயத்தில் சண்டைக்காட்சி உள்ளிட்ட இதரக் காட்சிகளில் நம்பகத்தன்மையை ஏற்படுத்தும்படி நடித்திருக்கிறார்
மார்ஷியல் ஆர்ட்ஸ் பயின்ற காரணத்தினாலேயே இந்தத் திரைப்படத்திற்குத் தேர்ந்தெடுக்கப்பட்ட நிவேதா பெத்துராஜூம் கவர்கிறார்
ராணுவத் தலைமை அதிகாரியாக ஜெயப்பிரகாஷ் அடுத்த நிலை அதிகாரியாக வின்சென்ட் அசோகன் போன்றோர் அவரவர்களின் பங்கைச் சரியாகவே நிறைவேற்றியிருக்கிறார்கள்
காட்சிகளுக்கு நம்பகத்தன்மையை ஏற்படுத்துவற்காக அட்டகாசமாக உழைத்திருக்கும் கிராஃபிக்ஸ் குழு விண்வெளிக் கப்பல் இறங்குமிடம் அதன் உள் அரங்கம் பூமியை நோக்கி நகரும் விண்கல் போன்றவற்றைச் சிறப்பாக உருவாக்கியிருக்கும் கலை இயக்கக் குழு ஒலி வடிவமைப்பு குழு உள்ளிட்ட தொழில்நுட்பக் கலைஞர்களைப் பாராட்டியாக வேண்டும்
ஜெயம் ரவியின் நண்பர்கள் அசந்தர்ப்பமான நேரங்களில் செய்யும் அபத்தமான நகைச்சுவைகள் அனுபவமும் திறமையும் உள்ள ராணுவக்குழுவால் முடியாத காரியத்தை ஒரு திருடன் அநாயசமாக செய்யும் முரண் ஏவுகணையை பென்சில் மாதிரி தூக்கிக் கொண்டு ஜெயம்ரவி செல்வது அவர் விண்வெளிக் கப்பலின் மேல் செய்யும் சாகசம் போன்று பல விஷயங்கள் சிரிப்பையும் நெருடலையும் ஏற்படுத்துகின்றன
ஜெயம் ரவிக்கு அத்தனை பெரிய அறிமுகத்தைத் தந்துவிட்டு அது சார்ந்த காட்சிகளைப் பிறகு சாதாரணமாக உருவாக்கியிருப்பதின் மூலம் சுவாரசியத்தைத் தவற விட்டு விட்டார்கள்
இத்தனை பெரிய பேரழிவு நிகழப் போகிறது என்பதைத் துவக்க காட்சிகளில் வலுவாக நிறுவிவிட்டு அந்தப் பரபரப்பை அடுத்தடுத்த காட்சிகளில் தக்க வைப்பதையும் சிறப்பாகக் கையாளவில்லை
இன்டர்ஸ்டெல்லார் கிராவிட்டி போன்ற விண்வெளிப் பின்னணியில் உருவான அறிபுனைவுத் திரைப்படங்களோடு டிக் டிக் டிக்கை ஒப்பிடுவதைத் தவிர்க்க முடியவில்லை
என்றாலும் தமிழில் இப்படியொரு திரைப்படம் இருக்க வேண்டும் என்கிற இயக்குநரின் திட்டத்தையும் அதற்காக உழைத்திருக்கும் மெனக்கிடலையும் பாராட்ட வேண்டியிருக்கிறது
தமிழ் சினிமாவிற்கென செய்யப்பட்ட சமரசங்களைக் குறைத்து மேலும் நம்பகத்தன்மையைக் கூட்டியிருந்தால் டிக் டிக் டிக் உண்மையாகவே ஓர் அட்டகாசமான திரில்லராக மாறியிருக்கும்
அடித்தட்டு மக்கள் தங்களின் அடிப்படை உரிமைகளை அதிகாரத்தின் கைகளிலிருந்து மீட்பதற்குப் போராட்டத்தைத் தவிர வேறு வழியேயில்லை என்கிற அரசியல் செய்தியை அழுத்தமாகப் பதிவு செய்திருக்கிறது ரஞ்சித்தின் காலா திரைப்படம்
எதிர்ப்பதற்காகவும் தற்காத்துக் கொள்வதற்காகவும் தவிர்க்க முடியாத சந்தர்ப்பங்களில் வன்முறையை வன்முறையால் எதிர்கொள்வது அவசியம்தான் என்றாலும் நிலையான தீர்வுகளுக்கு மக்களிடம் அரசியல் விழிப்புணர்வு பரவுவதே சரியான வழி என்பதை மெட்ராஸ் திரைப்படத்தின் மூலம் சொன்ன இரஞ்சித் காலாவில் பல குழப்பமான செய்திகளை விட்டுச் சென்றிருக்கிறார்
ஆனால் அவரின் வழிமுறைகள் கோமாளியாக்கப்படும் சூழலில் அதிகாரத்தின் மூர்க்கத்தை எதிர்க்கவும் கட்டுப்படுத்தவும் ரஜினியின் ரவுடியிஸம்தான் இறுதி வரை கைகொடுக்கிறது
ஹரியின் சூழ்ச்சியை உணரும் கரிகாலன் வீட்டுத் திட்டம் நிறைவேற்றப்படாமலும் அதன் மூலம் பாமர மக்கள் ஏமாறாமல் இருக்கவும் அரணாக நிற்கிறார்
மிகையான ஒப்பனையுடன் இளம்பெண்களிடம் டூயட் பாடும் அபத்தங்களில் இருந்து விடுபட்டுத் தன் வயதிற்கு ஏற்ற பாத்திரங்களை ரஜினி ஏற்கத் துவங்கியிருப்பது மகிழ்ச்சி
அறுபது வயதிற்கு மேற்பட்ட ஒருவர் பத்து பதினைந்து மூர்க்கர்களைத் தூக்கிப் போட்டுப் பந்தாடும் காட்சிகள் ரஜினி மற்றும் வெகுஜன ரசிகர்களுக்காகச் செய்யப்பட்ட சமரசமாகி நிற்கின்றன
தங்களின் மலரும் நினைவுகளைப் பரவசத்துடன் நினைவுகூர்வது முதற்கொண்டுச் சட்டென்று சுதாரித்துக்கொண்டு அவர்கள் சமகாலத்திற்குள் வந்து விழுவது வரை அந்தக் காட்சி அற்புதமாக வடிவமைக்கப்பட்டுள்ளது
திருஷ்டி சுத்திப் போடணும் என்று ஏக வசனத்தில் கணவரைத் தொடர்ந்து கலாட்டா செய்து கொண்டேயிருந்தாலும் அடியாழத்தில் உள்ள அவரின் அன்பும் காதலும் பல காட்சிகளில் அற்புதமாகப் பிரதிபலித்திருக்கின்றன
பழைய காதலியை சந்தித்துவிட்டு ரகசிய உற்சாகத்துடன் வரும் ரஜினியிடம் தின்னவேலில பத்தாப்பு படிக்கும்போது என்னையும் நெறய பசங்க விரட்டிட்டு இருந்தாங்க அதில ஒருத்தன் என்னையே சுத்தி சுத்தி வந்தான்
நானும் ஒரு எட்டு ஊருக்குப் போய் அவன் எப்படியிருக்கான்னு பாத்திட்டு வந்துடறேன் என்று கோபத்தை வெளிக்காட்டும் காட்சி நகைச்சுவைக் கலாட்டா
பார்வையாளர்கள் எரிச்சலடையும்படி பாடல்களைச் செயற்கையாகத் திணிக்காமல் சரியான சந்தர்ப்பங்களில் உபயோகிக்கும் இரஞ்சித்தின் திறமை காலாவிலும் தொடர்கிறது
இந்துத்துவக் கருத்தியல்களின் பின்புலத்தில் வலதுசாரிக் கட்சிகள் அதிகாரத்தைக் கைப்பற்றுவதில் ஆவேசமாக முன்னகரும் சமகாலச் சூழலின் ஒரு சரியான காலக்கட்டத்தில் ஓர் எதிர்ப்பாயுதமாக காலா நின்றிருக்கிறது எனலாம்
வெட்டுப்பட வெட்டுப்பட ராவணனின் தலை முளைத்துக் கொண்டேயிருப்பதைப் போல அரசியல் போராளிகள் தொடர்ந்து தோன்றிக் கொண்டேயிருப்பார்கள் என்கிற செய்தியும் அழுத்தமாக சொல்லப்படுகிறது
அடித்தட்டு மக்களின் போராட்ட வழி வன்முறையை வன்முறையால் தொடர்ந்து எதிர்த்துக் கொண்டேயிருப்பதின் வழியிலா அல்லது கல்வியறிவு உள்ளிட்ட பல்வேறு விழிப்புணர்வுகளைப் பெற்று அதிகாரத்தைக் கைப்பற்றுவதின் வழியிலா என்கிற தீர்வை அழுத்தமாக முன்வைப்பதில் படம் தடுமாறியிருக்கிறது
அடிதடியெல்லாம் என் காலத்தோட போகட்டும் என்று ரஜினி உணர்ச்சியுடன் சொல்லும் வசனம் அதற்குப் பிறகான காட்சிகளின் வழி நிரூபிக்கப்படவில்லை
சினிமா திரை விமரிசனம் கீர்த்தி சுரேஷின் நடிகையர் திலகம் சினிமா விமரிசனம் சுரேஷ் கண்ணன்     சாவித்திரி ஐம்பது அறுபதுகளில் தென்னிந்தியா கொண்டாடிய ஒரு நடிகை
தமிழ் மற்றும் தெலுங்கு மக்கள் சாவித்திரியை மனத்தளவில் தங்கள் வீட்டுப் பெண்ணாகவே கருதுமளவிற்கு அவரது இயல்பான நடிப்பும் புகழும் கொடி கட்டிப் பறந்தன
இன்றும் கூட ஆணாதிக்கம் நிலவும் திரைத்துறையில் தனது அபாரமான திறமையினால் தனக்கென ஒரு பிரத்யேகமான இடத்தையும் அங்கீகாரத்தையும் அடைந்த நடிகைகளுள் சாவித்திரி தனித்துவம் கொண்டவர்
ஆந்திர மாநிலம் குண்டூரில் பிறந்த அந்தச் சிறுமி தனக்குள் இயல்பாகப் படிந்திருக்கும் கலைத்திறமையினால் சினிமா வாய்ப்பு தேடி சென்னை வந்தார்
மயங்கிய நிலையில் இருக்கும் சாவித்திரியின் உடல் மருத்துவமனையில் கவனிப்பாரின்றிக் கிடக்கும் பரிதாபத்துடன் இந்தத் திரைப்படம் துவங்குகிறது
மதுரவாணி சமந்தா என்கிற இளம் பத்திரிகை நிருபர் சமையல் குறிப்பு எழுதுவது போன்ற சலிப்புகளுக்கு இடையே சவாலான பணியை எதிர்நோக்கிக் காத்திருக்கிறார்
அசுவாரசியத்துடன் இந்த வேலையைத் துவங்கும் மதுரவாணி சாவித்திரி என்கிற பிரம்மாண்ட ஆளுமையின் விஸ்தீரணத்தைப் பிரமிப்புடன் அறியத் துவங்குகிறார்
சாவித்திரி பிறந்து வளர்ந்து நடிகையாகி பிறகு வீழ்ந்த காலக்கட்டங்களும் மதுரவாணியின் எண்பதுகளின் காலக்கட்டமும் மாறி மாறி காட்டப்படுகின்றன
திறமையான உடல்மொழி ஒப்பனை போன்றவற்றின் மூலம் பெரும்பான்மையான காட்சிகளில் கீர்த்தியின் வழியாக சாவித்திரியே வெளிப்பட்டிருக்கிறார் எனலாம்
அந்தத் துடுக்குத்தனமான நகைச்சுவையையும் நடிப்பென்று வந்துவிட்டால் ராட்சசியாக மாறி விடும் ஆச்சரியத்தையும் கீர்த்தி கச்சிதமாக நகலெடுத்துள்ளார்
சாவித்திரி மீது உருவாகும் காதலையும் பிறகு சாவித்திரிக்குக் கிடைக்கும் அபரிதமான புகழினால் தனக்கு ஏற்படும் மனக்கொந்தளிப்பையும் தாழ்வு மனப்பான்மையையும் கச்சிதமாக பிரதிபலித்திருக்கிறார்
சாவித்திரியின் வாழ்க்கையில் ஜெமினி கணேசனின் பாத்திரம் முக்கியமானதுதான் என்றாலும் ஒரு பெண் மைய திரைப்படத்தில் நடிக்கத் தயங்காத துல்கர் சல்மானின் துணிச்சலும் அர்ப்பணிப்பும் வியக்கத்தக்கது
சாவித்திரியின் ஆரம்ப வளர்ச்சிக்கு உறுதுணையாக இருந்த பெரியப்பா வேடத்தை ராஜேந்திர பிரசாத் மிக இயல்பாகக் கையாண்டுள்ளார்
நாகேஸ்வர ராவாக நாக சைதன்யா ரங்கா ராவாக மோகன்பாபு சாவித்திரியின் இளம் வயது தோழியாக ஷாலினி பாண்டே அலூரி சக்ரபாணியாக பிரகாஷ்ராஜ் பெரியம்மாவாக பானுப்பிரியா  என்று பிரபல நடிகர்கள் பலர் சிறு பாத்திரங்களில் தோன்றி மறைகிறார்கள்
இத்திரைப்படத்தின் தரவுகளுக்காகவும் அவற்றைக் காட்சிகளின் வழியாகக் கொண்டு வருவதற்காகவும் இயக்குநர் நாக் அஷ்வின் மிகவும் உழைத்திருக்கிறார் என்பது ஒவ்வொரு காட்சியிலும் தெரிகிறது
சாவித்திரியின் வாழ்க்கை வழியாக ஒரு காலக்கட்டத்திய தென்னிந்திய சினிமாவின் நகர்வுகளையும் முக்கியத் தருணங்களையும் நாம் அறிந்து கொள்ளவும் அதன் மூலம் மீள் நினைவுகளில் ஆழவும் முடிகிறது
சித்தார்த் சிவசாமியின் திரைக்கதை சில போதாமைகளுடன் இருந்தாலும் துல்லியமாகவும் சலிப்பு ஏற்படுத்தாத சுவாரசியத்துடனும் உருவாக்கப்பட்டுள்ளன
மதராசப்பட்டினத்தின் டிராம் வண்டி முதல் எண்பதுகளின் லூனா வரை பின்னணிகளில் தோன்றும் பொருள்கள் காட்சிகளின் நம்பகத்தன்மையை உறுதி செய்கின்றன
நடனமங்கை நடிகை பாடகி தயாரிப்பாளர் இயக்குநர் என்று பல பரிமாணங்களில் இயங்கிய சாவித்திரியின் வாழ்க்கை வேகமாக சுழலும் ராட்டினத்திற்கு ஒப்பானது
மூன்று மணி நேரத்திற்குள் இவற்றை அடக்குவது ஒரு சவால் என்றாலும் முக்கியமான சம்பவங்களை ஒரு கச்சிதமான ஒத்திசைவுடன் நகர்த்திக் கொண்டு வருவதில் எடிட்டர் கோட்டகிரி வெங்கடேஷ்வர ராவ் வெற்றி பெற்றிருக்கிறார்
ஆண் அழுதா க்கு மட்டும்தான் தெரியும் வேண்டாத கல்யாணம் தேடி வந்தது வேண்டி நிற்கிற காதல் வரமாட்டேங்குது என்பது போன்ற சூழலுக்கு ஏற்ப எழுதப்பட்ட திறமையான வசனங்கள் கவர்கின்றன
புகழின் உச்சத்திற்குச் சென்று அதல பாதாளத்தில் வீழ்ந்த பல பிரபலங்களின் வாழ்வில் உள்ள ஒற்றுமைகள் சாவித்திரியின் வாழ்க்கையிலும் உள்ளன
ஒரு திறமையான நடிகையாக அறியப்பட்டிருந்தாலும் ஒரு சராசரியான இந்தியப் பெண்ணின் குணாதிசயம் அவருக்குள் நிரம்பியிருப்பதை பல காட்சிகளில் உணர முடிகிறது
ஜெமினி கணேசனின் முதல் மனைவியான அலமேலுவைக் காணும் போதெல்லாம் அச்சம் கொள்வதிலிருந்து ஒரு சிக்கலான சூழலில் அவரிடமே தஞ்சம் அடைவது வரை ஒரு நாடகத்தில் காணும் காட்சிகளும் திருப்பங்களும் அசலாகவே அவருடைய வாழ்வில் நிகழ்ந்தன
ஆனால் தன் வீழ்ச்சியின் இறுதிக்கட்டத்தில் நிதி நெருக்கடி சார்ந்த சிக்கல்களின் இடையே கூட தன் ஈகையை சாவித்திரி விடாமலிருந்தது பிரமிப்பை ஏற்படுத்துகிறது
சாவித்திரியின் கடந்த காலப் பாதையைப் பின்பற்றிச் செல்லும் பத்திரிகையாளர்களான சமந்தா மற்றும் விஜய் தேவரகொன்டா தொடர்பான காட்சிகள் சுவாரசியமாக உருவாக்கப்பட்டுள்ளன
திக்குவாய் குறைபாடுள்ளவராக நடித்திருக்கும் சமந்தா சாவித்திரியின் படுக்கையறையில் நின்று கதறும் இறுதிக் காட்சி நெகிழ்வாக அமைந்துள்ளது
பத்திரிகையாளர்கள் தொடர்பான காட்சிகள் சுவாரசியமானவைதான் என்றாலும் அவற்றைச் சுருக்கி மைய திரைக்கதைக்கு இன்னமும் இடம் தந்திருக்கலாம் என்று தோன்றாமல் இல்லை
தெலுங்கு மற்றும் தமிழ் ஆகிய மொழிகளில் உருவாகும் இருமொழிப்படம் என்று இது அறியப்பட்டிருந்தாலும் அடிப்படையில் தெலுங்குத் திரைப்படமே
தமிழ் தெலுங்கு ஆகிய இரு மொழிகளிலும் சாவித்திரி கொடி கட்டிப் பறந்தார் என்றாலும் தெலுங்குத் திரையுலகம் சித்தரிக்கப்பட்ட அளவிற்குத் தமிழ் திரையுலகக் காட்சிகள் அமையவில்லை